als_Latn dik_Latn sag_Latn
Mbretëria e Bashkuar ndaloi kreacionizmin nëpër shkolla
Mbretëria e Bashkuar e ndaloi predikimin e kreacionizmit si fakt shkencor në të gjitha shkollat që shfrytëzojnë të ardhura nga fondi publik.
Qeveria e Mbretërisë së Bashkuar shpalli rregulla të reja në marrëveshjen për financimin e shkollave. Ndër to është edhe ndalimi i pseudoshkecave. Rreptësisht kërkohet që nxënësit të mësojnë për teorinë e evolucionit, në vend të kreacionizmit si fakt shkencor.
Kreacionizmi është besim fetar sipas të cilit i tërë njerëzimi dhe qeniet e gjalla në Tokë ose në kozmos, janë rezultat i krijimit të Zotit.
Në këtë marrëveshje, kreacionizëm është secila teori e cila nuk mund të dëshmohet historikisht dhe biologjikisht, me çrast e hedh poshtë teorinë e evolucionit. Në të njejtën marrëveshje shkruan që diskutimet për besimet për fillesat e Tokës, duke përfshirë edhe kreacionizmin, janë të lejuara në arsimimin fetar, derisa nuk paraqiten si alternativë e saktë e një teorie shkencore.
Shoqata humaniste e Britanisë lufton për nxjerrjen e kreacionizmit nga arsimi që nga viti 2011.
Qëndrimi i Mbretërisë së Bashkuar ndaj kreacionizmit paraqet një paralele interesante të SHBA-ve, ku shkencëtarët e njohur si Bill naj, marrin pjesë në debate publike për mbështetjen e kreacionizmit, madje dy shtete kanë propozime për ndalimin e predikimit të teorisë së evolucionit.
als_Latn als_Latn als_Latn als_Latn als_Latn als_Latn als_Latn